LidanRubinov/Halacha-QA huggingface dataset:
שאלה: יובש בפה ביום כיפור: האם יש הקלות בצום למי שסובל מלחץ נפשי והתקפים שמאוד מפריע לצום? הבעיה היא בעיקר בשתייה שהפה מתייבש נורא במצב זה. מה אפשר לעשות אם זה תוקף חלילה באמצע הצום?
תשובה: במקרה של התקפה מיוחדת את יכולה לשטוף את הפה ולהקפיד שלא לבלוע מהמים. הרב חיים כץ
שאלה: חרש ואלם - שוטה הוא?: בהלכה ישנו דיון האם חרש ואלם יכולים להצטרף למניין שכן הם נחשבים לשוטים. מעציב אולי לחשוב שההלכה מוסיפה ומקשה ואף מכנה בשמות אדם שהטבע התאכזר אליו, ומתייחסת אליו בצורה שכזאת. כיצד זה ייתכן?
תשובה: קודם כל יש לציין שהכוונה היא רק למי שהוא גם חרש וגם אילם. בימינו, האחרונים דנים שכיוון שמלמדים אותם היום לתקשר ומתוך התנהגותם רואים שהם מבינים, הם יוצאים מכלל שוטה.
שאלה: הריון בסיכון ביום כיפור: בני הבכור נולד פג בשבוע 30 וכיום מאובחן עם שיתוק מוחין. כרגע אני בהריון שני הנחשב הריון בסיכון, בשבוע 31. מקבלת זריקה נגד צירים פעם בשבוע. לפני יומיים התחילו לי צירים. אושפזתי בבי"ח והפסיקו את הצירים וב"ה אני אשתחרר ליוכ"פ. האם אני צריכה לאכול ולשתות לשיעורים או שמותר לי לאכול ולשתות כרגיל ולא לצום כלל?
תשובה: תשאלי רופא ירא שמים האם מספיק לך לשתות ולאכול לשיעורים או שעלייך לשתות ולאכול כרגיל. תעשי על פי המלצתו. הרב חיים כץ
שאלה: פרווה בטוסטר חלבי אחרי אכילת בשרי: אכלתי בשרי ועדיין לא עברו 6 שעות, האם מותר לי לאכול טוסט עם שוקולד (לא חלבי) שנעשה בטוסטר חלבי?
תשובה: מותר לך לאכול טוסט פרווה שנעשה בטוסטר חלבי וזאת בתנאי שלא היו שאריות גבינה בטוסטר.
שאלה: שנת מעשר עני ללימונים: אם אני קוטף לימונים מהעץ עכשיו, לאחר ראש השנה תשע"א, האם עלי להפריש מעשר עני או שני? כלומר, האם בלימונים הולכים אחר לקיטה או חנטה (שהיתה בשנת תש"ע)? כיצד לנהוג למעשה?
תשובה: וברכת ד' כדאי לומר לחומרא לאחר מעשר שני "ואם חייב במעשר עני הרי זה מעשר עני", אולם אין חובת נתינה לעני במקרה כזה, מלבד למי שמהדר יכול לתת. חתימה טובה יהודה הלוי עמיחי מכון התורה והארץ כפר דרום אשקלון
שאלה: להכניס גוי לסוכה: בחול המועד סוכות, חברה שלי לא יהודיה רוצה לבוא לבקר אותי. היא מאוד מבינה ביהדות והחלום שלה להתגייר אבל מסיבות מסוימות לא נותנים לה לעבור גיור (בגלל בעלה). האם אני יכולה להכניס אותה לסוכה? כי אם היא באה - לא תהיה בררה.
תשובה: אין איסור להכניס גוי לסוכה אם הוא יכבד אותה כראוי
שאלה: שאלה דחופה לצום כיפור: כבוד הרב יש לי בת בגיל 25 שסובלת מהתקפים כרוניים לחסימה במעיים. מכיון שחזרנו בתשובה שאלתי את הרופאים האם מותר לה לצום את יום כיפור ו-3 רופאים אמרו שזהו מצב מסכן וכן רב נוסף פסק שיש ללכת לפי הרופאים.הרופאים הרשו לצום בערב ובבוקר עד חצות היום. שאלתי אליך היא איך לנהוג לאחר חצות היום? מה מותר לאכול, מה לשתות, מהן הכמויות ובאילו זמנים? מראש וגמר חתימה טובה.
תשובה: : ניתן לשתות לשיעורים. אפשר בערב יום הכיפורים למלא את הפה במים. חצי מכמות זו מוגדרת לחולה הספציפי מלא לוגמיו. את הכמות הזאת  בסביבות 44 סמ"ק  לשתות כל תשע דקות. אם לא מספיק שתיה משום שיש חולשה ויש צורך גם באוכל בצמוד לשתיה ניתן להוסיף אוכל בנפח של כחצי פוסה כל 9 דקות.  האכילה והשתיה לא מצטרפים. גמר חתימה טובה
שאלה: הנקה: בני בן 4 חודשים, אני מניקה אותו אבל הוא מסכים לקבל גם מטרנה. האם צריך לצום רגיל גם אם אני יודעת שבעיקבות הצום תחלש או תיפסק ההנקה? אני יודעת שההנקה תיפגע משום שכבר שבוע אני עם דלקת גרון חריפה ומתחילה את הצום מאוד חלשה. וגמר חתימה טובה!
תשובה: : אם את מכירה את טבעך וזה עלול לגרום להפסקת הנקה לשתות לשיעורים. גמח"ט
שאלה: התייבשות בצום: אני בתחילת ההריון וסובלת בדרך כלל מהקאות מרובות. בהתייעצות עם רופא ירא שמיים נאמר לי שאם אגיע למצב של התייבשות אנ יכולה לקבל עירוי נוזלים אם יש מישהו במשפחה שהוא חובש או רופא ואם לא אז עלי לשתות לשיעורין. שאלתי היא- איזו מן הדרכין עדיפה מבחינה הלכתית, עירוי או שתיה לשיעורין?
תשובה: : אם שמים את העירוי לפני הצום זה עדיף על שתיה לשיעורים. אולם אם לא שמו הכנה מערב החג עדיף שיעורים.
שאלה: שאלה דחופה צום יום כיפור: אני בהיריון מתקדם בשבוע 36 ויום. הייתי במעקב הריון בסיכון גבוה החל מתחילת ההיריון ועד לפני מספר ימים בשל היסטוריה רפואית (לפני כשלוש שנים וחצי החלמתי ממחלת סרטן מסוג הוצ קין לימפומה לאחר טיפול בכימותרפיה. בנוסף, לפני כשנתיים עברתי אירוע מוחי, שאינו קשור למחלת הסרטן אלא ככל הנראה נובע ממום מולד שהוביללדמם מוחי. בעקבות זאת עברתי ניתוח במוח לניקוז הדם וטיפול בבעיה. כמו כן טופלתי משך תקופה קצרה של כשלושה חודשים בכדורים). לפני שלושה שבועות וחצי, כשהייתי רק בתחילת חודש שמיני, אושפזתי בשל חשש ללידה מוקדמת (בעקבות פתיחה של 1-1.5 ס"מ, מחיקה של כ - 30-40 והתקצרות צוואר הרחם). לאחר שבוע, למרות הטיפול בכדורים עשיתי מוניטור שהראה כי מופיעים צירים סדירים - לטענת הצוות הרפואי ייתכן שזה נובע מהתייבשות ושתייה מעטה. בעקבות זאת הופניתי לביה"ח שם כבר לא הופיעו צירים סדירים. קיבלתי מים דרך הוריד ושוחררתי לביתי. כבר בתחילת חודש שמיני, בעקבות האשפוז בביה"ח, קיבלתי טיפול בצלסטון שנועד להבשלת ריאות העובר וכן קיבלתי משך שלושה שבועות כדורים שנועדו לעכב את הצירים - הפסקתי לקחת אותם כשהגעתי לשבוע 34 שישה ימים - מדובר בכשבוע לפני חודש תשיעי (לטענת הרופאים ניתן ללדת כבר בשלב זה אך כמובן האידיאל הוא לא ללדת לפני חודש תשיעי והיריון מלא נחשב להיריון בשבוע 37, כלומר שבוע בתוך חודש תשיעי). את המעקב בסיכון גבוה הפסקתי לפני כשבוע מכיוון שהגעתי לשבוע 35, אךכמובן שאני ממשיכה במעקב אצל רופא נשים וטיפת חלב. ביום כיפור, בע"ה, אהיה בשבוע 36 ושלושה ימים, שזה 3 או 4 ימים בתוך חודש תשיעי. ייתכן ואלד קודם לכן, מכיוון שהפסקתי לקחת את הכדורים ואיני יודעת לעוד כמה זמן הם ימישיכו להשפיע. עם זאת, ייתכן והשפעת הכדורים תוביל לעיכוב ולידה מאוחרת יותר. מהתייעצות עם הרה"ג יעקב אריאל (לו הסברתי את כל המצב ואת הנחיות הרופא) הוא ציין כי עליי לשתות ביום כיפור משקאות מזינים בכפית בזו אחר זו ללא הגבלה. שאלתי היא האם במשקאות מזינים כלולים גם חלב ושוקו או רק מיצים (כגון מיץ ענבים, מיץ תפוזים וכיו"ב.).
תשובה: במשקה כלול גם חלב שוקו או מיצים. גמר חתימה טובה
שאלה: תולעים באורז מחוץ למקרר: קניתי שקית גדולה של אורז בוואקום, בכוונה להחזיר לאחר כל שימוש למקרר על מנת שלא יתפתחו תולעים. לאחר שימוש שכחתי את השקית במשך לילה שלם מחוץ למקרר. האם אני צריכה לברור עכשיו את כל שאר האורז בשקית?
תשובה: וברכת ד' כדאי במקרה כזה לבדוק מדגמית ואם תקחי ג' כפות והם יתגלו נקיות אפשר להשאיר את החזקה שהם נקיים. חתימה טובה יהודה הלוי עמיחי מכון התורה והארץ כפר דרום אשקלון
שאלה: עמידה כל חזרת הש"ץ: האם חייבים לעמוד כל חזרת הש"ץ? אם אפשר בבקשה מקורות.
תשובה: השולחן ערוך (אורח חיים סימן קכד, ד) כתב שיש על הציבור לכוון לברכות החזן. הרמ"א הוסיף עליו, שיש אומרים שהציבור צריך לעמוד בזמן חזרת הש"ץ. והטעם, כתב המשנה ברורה (ס"ק כ), שמאחר והם מכוונים לברכות הש"ץ ויש לנו כלל ששומע כעונה, זה נחשב כאילו מתפללים בעצמם ולכן נהגו לעמוד. גם כף החיים (ס"ק כד) הביא מנהג זה. בכל אופן, אין כאן חובה אלא מנהג ומי שקשה לו יכול לשבת. ויש קהילות שנהגו כולם לשבת בחזרת הש"ץ.
שאלה: פדיון הבן לניתוח אחרי התחלת לידה: בני בכורי נולד בניתוח קיסרי-חירום. הלידה התחילה רגיל וגם ראו ותפסו את ראשו הרופא ניסה להוציא אותו עם היד אבל הוא היה תקוע. הוא חתך אותי ולא עזר וגם ניסה ואקום. אחרי זמן מה העובר החל להשאב בחזרה פנימה והרופא אמר שהוא עומד למות אם לא ינתחו. האם הייתי צריכה לערוך פדיון?
תשובה: הבן פטור מפדיון.
שאלה: לבקש זמן תפילה בצבא: האם מותר לבקש מהמפקד זמן להתפלל, למרות שכבר התפללתי, בכדי ללמוד תורה?
תשובה: מותר לשנות מפני ה אך לא למטרות אחרות אפילו שהם חשובות מאוד כמו לימוד תורה. המטרה איננה מקדשת את האמצעים.
שאלה: סוכה מתחת לפרגולה: בניתי סוכה בדירתי החדשה במרפסת כאשר יש לי במרפסת פרגולה. הבעיה אצלי שהסוכה היא 2 מטר גובה והפרגולה 3.5 מטר כך שיש רווח גדול בינהם ונכנס לסוכה רוח וקור. האם ניתן לעשות סכך מתחת לפרגולה כדי שהסוכה תהיה סגורה?
תשובה: לא ציינת כיצד בנויה הפגולה, האם חמתה מרובה מצילתה או להפך.
שאלה: עיכוב בזיווג בגלל חבר לשעבר: אני בת 31 וחוששת מאד שזיווגי מתערכב בגלל חבר לשעבר. אנחנו כבר שנתיים לא ביחד והוא לא מפסיק לרדוף ולהתקשר ולאמר לי שהוא מתפלל כל יום שאחזור אליו ושלא אהיה עם אף אחד אחר. זה מחריד אותי פשוט. בשנתיים האלה, ההכרויות שהיו לי לא היו מוצלחות. מה שמדהים הוא שהיתה תקופה של חצי שנה שהיה לי שקט ממנו, ואז הכרתי בחור מדהים איתו הייתי בטוחה שאתחתן. אחרי חצי שנה שהינו ביחד פתאום החבר לשעבר שוב יצר קשר והתחיל לרדוף וחודש וחצי אח"כ בלי שום סיבה הגיונית הבחור עזב אותי, כשהוא בעצמו אמר לי שהוא לא מבין למה! אני כבר מיואשת לגמרי, מה לעשות?
תשובה: : אם את לא חפיצה בבחור שרודף אחריך ויש לך ודאות באי התאמה בינכם את צריכה להתעלם מכל חיזוריו. אין אדם וגע בנימה של חבירו. אף אחד לא יכול לעכב לך את הזיווג. אל תעני כלל לטלפון שלו. תנתקי כל מגע. אם הוא ימשיך להתקשר תתלונני במשטרה על הטרדה.
שאלה: הכנסת ספר תורה לזכר ההורים: אדם נפטר ביום כ"ב בסיוון תש"ע ואשתו נפטרה ביום י"ז אייר תש"ן. המשפחה החליטה לכתוב ספר תורה על שם שניהם ולהכניסו באזכרה של ה-11 חודש של האב. כידוע שנת תשע"א היא שנה מעוברת. מתי צריך לעשות את האזכרה של ה-11 חודש? או אולי לערוך אזכרה לשניהם בחודש ה-12 של האב ואז תאריכי האזכרות יהיו יותר חופפים ואז להכניס את הספר לבית הכנסת. אגב מדובר במשפחה ספרדית.
תשובה: כדאי להכניס את ספר התורה לאחר שנת האבילות ולא בתוכה - כיון שיש לשמוח בהכנסת התורה ואין זה ראוי בתוך שנת האבל. ובכל אופן, שנת האבל מסתיימת בכ"ב אייר תשע"א (אם הקבורה היתה בכ"ב סיון התש"ע), והאזכרה של ה- 11 חודש היא בכ"ב ניסן. אבל יום זה הוא איסרו חג של פסח וראוי לדחות את אזכרת ה - 11 לפחות ביום אחד.
שאלה: שינה מול נעליים או מראה: עוד מילדותי אני זוכר שמו"ר-אבי היה אומר שלא טוב לישון כשנעליים ליד המיטה מופנות כלפי פלג הגוף העליון (הראש). לאחרונה שמעתי על כך שגם לא טוב לישון כשמראה ליד המיטה מופנית לצד הרגליים. יש טעם למנהגים אלה? ואם כן, מהו?
תשובה: בעניין נעליים ליד ראש הישן, המניעה מכך היא משום כבוד האדם ואולי גם כיון שיש בנעליים ריח לא נעים ואין זה ראוי שאדם יישן עם ריח כזה. ובעניין מראה לא ראיתי ולא שמעתי. ובכל אופן אין בכל דברים אלו שום איסור.
שאלה: תבנית ותנור שחוממה בם בטעות פיצה לא כשרה: מה דין תנור ותבנית שאינם בני יומם, שחוממה בהם בטעות פיצה לא כשרה לחום מעל שהיד סולדת בו ע"ג נייר אפייה?
תשובה: התבניות טעונות הכשרה. בתנור אפשר להשתמש.
שאלה: בקשת סליחה בפייסבוק: האם מותר לבקש סליחה בפייסבוקים וsms ואיימלים או שרק פנים מול פנים?
תשובה: אם אותו אחד שביקשו ממנו סליחה התרצה וענה שהוא סולח, הרי שבקשת הסליחה הועילה.
שאלה: למניקות בצום: יש הרבה שאלות מנשים מניקות לכן חשבתי שאולי כדאי שאשתף ממה שאני יודעת.גם לי תמיד מאוד קשה לצום בהנקה ועם השנים למדתי דברים שעזרו: א. אפשר להשתדל להרבות את החלב בימים שלפני ואחרי הצום בכמה דרכים: 1.להרבות בשתיה,כמובן. 2.לנוח כמה שאפשר,פיזית ונפשית,חוסר מנוחה מפחית את החלב 3. לנסות להניק יותר מהרגיל,כמה שמניקים יותר הגוף מייצר יותר חלב (היצע וביקוש) 4.יש דברים שניתן לקחת כדי להגביר את החלב,ממה שאני יודעת: ויטמינים,מאפים מחיטה מלאה,בורגול,חילבה(גם מעט מספיק) חלב שקדים,בירה שחורה,ובכלל כמובן,תזונה טובה ומספקת. 5.יש כדורים ומוצרים שמגבירים חלב הנקה. ב.אני אישית נותנת בצום תוספת של מטרנה,בקבוק אחד לא אמור להזיק כל כך,הרי יש נשים מניקות שבאופן קבוע מביאות גם מטרנה (בלילות וכדו ).אני מאכילה במטרנה בלילה כדי שלא אקום מיובשת ושומרת עוד בקבוק למשך היום למקרה שארגיש רע או שהחלב לא יספיק לו,אפשר לתת גם מים או תה.אבל חשוב להשתדל אחרי הצום להגביר את ההנקה חזרה כאמור לעיל. ג. באתו יום כמובן להשתדל לנוח במקום ממוזג. שיהיה צום מועיל וקל לכל בית ישראל.
תשובה: גמר חתימה טובה, WWW.Yeshiva.org.il
שאלה: ניקוי איפור עם מגבון: האם מותר לנקות עם מגבון בשבת את האיפור שהתאפרתי לפני?
תשובה: צריך להקפיד שהמגבון לא יהיה לח במידה שכשאוחזים בו הוא נסחט.
שאלה: כפרה על חילול יום כיפור: אני מרגיש ייסורי מצפון נוראיים עקב כך שלא צמתי ביום כיפור וחיללתי את היום הקדוש הזה. האם ניתן לכפר על מעשיי האם יש עונש על כך?
תשובה: חבל מאד שחיללת את היום הקדוש יום של סליחה וכפרה. התיקון הוא להרבות בזכויות, במעשים טובים ובמצוות ביחד עם החרטה על מה שעשית וקבלה לעתיד שלא לחזור על החטא. וככל שתרבה מעשים טובים כן יכופר העוון.
שאלה: הוא יושיענו ויגאלנו שנית: אנחנו אומרים בקדושה "הוא יושיענו ויגאלנו שנית". למה שנית, מהי הפעם הראשונה? אם כבר שלישית - יציאת מצרים ויציאת בבל. התפללתי היום ביו"כ וכשראיתי את זה פתאום חשבתי על הנצרות לא עלינו.
תשובה: מה שהיה בזמן כורש נקרא פקידה אך לא גאולת עולם כיוון שלא חזרו לעצמאות.
שאלה: נוסח מי שברך לנשים: האם ניתן לברך נשים במי שבירך אבותינו אברהם יצחק ויעקב או שיש לומר מי שיברך אימותינו שרה רבקה רחל ולאה?
תשובה: בדרך כלל מזכירים במי שבירך את אבותינו אברהם יצחק ויעקב, אולם במי שבירך לחולות מזכירים גם את שרה רבקה רחל ולאה.
שאלה: סוכה על שטח משותף: ברצוני לשאול מה דין סוכה המוקמת בשטח משותף של בניין רב קומות ואשר היא מפריעה לחלק מהשכנים בגלל גודלה. האם מדובר בסוכה שאין יוצאים בה ידי מצווה? והאם יש מצוות "הוכח תוכיח את עמיתך" כלפי בונה הסוכה?
תשובה: סוכה הבנויה על שטח משותף בניגוד לדעת השכנים היא סוכה גזולה. צריך להגיע להבנה עם השכנים בדרכי נועם.
שאלה: שינה באוטובוס בסוכות: אני חייל שמשרת בבסיס רחוק בדרום. כל שבוע כאשר אני חוזר לביתי אני נוסע שעות רבות באוטובוס. באופן קבוע בחלק מהנסיעה אני ישן. השאלה היא האם בסוכות מותר לי לישון בנסיעה, ואפילו להתכוון לכתחילה להירדם או שמא חלה עלי חובה להתאמץ שלא להירדם. לכאורה הרי הפטור של עוברי דרכים הוא משום תשבו כעין תדורו וכיוון שבאופן קבוע, גם כשאני גר בביתי אני ישן בנסיעה זו, שמא יהיה מותר לעשות כן בסוכות. בהמשך לשאלה הקודמת: אם נניח שאני מחוייב להתאמץ שלא להירדם, וכן במצב בו ברור שאסור לי לישון, כגון שאני בביתי ובכל זאת נרדמתי בחדר ולא בסוכה, האם יש עניין שיעירו אותי? שהרי ישן צריך למשל לקרוא ק"ש ואין לו פטור מן המצוות?
תשובה: שאלת חכם חצי תשובה בכל זאת תאמץ לא להרדם ואם למרות זאת תרדם יש מקום לסמוך בדיעבד על סברתך
שאלה: השתתפות בתחרות הסוכה היפה: האם מותר להשתתף בתחרות הסוכה היפה או שיש עם זה בעיה, שהרי נאמר במשנה במסכת אבות "אל תהיו כעבדים המשמשים את הרב על מנת לקבל פרס אלא היו כעבדים המשמשים את הרב שלא על מנת לקבל פרס", וכאן הרי מקבלים פרס על קיום מצוות עשה של סוכה, האם זה מותר?
תשובה: לא נראה לי שיש איסור בזה ולא הפסד המצוה, כיון שעשיית הסוכה עצמה ודאי לשם מצוה היא, ושלא על מנת לקבל פרס.
שאלה: פתחים בדפנות סוכה: יש לי סוכה מלבנית של 6 3 מטר. להלן תיאור הדפנות: בחזית הסוכה ישנה דופן של 6 מטר אשר בצידה השמאלי יש פתח של מטר. צד שמאל של דופן זו מחוברת לדופן בגודל 3 מטר הנצבת לה ואשר בה אין פתח כלשהו. דופן זו של 3 מחוברת לדופן השניה בגודל 6 מטר ואשר בצידה הימני יש פתח של מטר. דופן זו (של 6 מטר) בצידה הימני מחוברת לדופן הרביעית בגודל שלוש מטר אשר בצידה הימני פתח בגודל של מטר. כלומר בסוכתי 3 פתחים של מטר כל אחד. כמו כן, כל פתח ניתן לסגירה בריצרצ. האם סוכתי כשרה?
תשובה: אם הפתחים אינם בזוויות, הסוכה כשרה.
שאלה: לבוש לא צנוע בביה"כ - האם להעיר?: לביה"כ ביום כיפור באה אשה במחשוף נדיב, למרות הבקשה הרשומה על הדלת ושנשלחה גם במייל לתושבים עם זמני התפילות ובקשה ללבוש צנוע לנשים. הצעתי לה לקחת צעיף מהערימה שהיתה בצד ולהתכסות, והיא סרבה "כי אין כאן גברים". כשחזרתי על הבקשה, והיא - על טענתה, הסברתי שיש לכבד את ביה"כ, והיא נפגעה ועזבה את ביה"כ יחד עם חברתה, שהיתה לבושה רק במכנסים ובלי שרוול, אך ללא מחשוף (ועל-כך אנו נמנעות מלהעיר). האם נהגתי כשורה? נשארתי עם טעם לא טוב.
תשובה: אני מבין אותך, ואם השתדלת לדבר אליה בנימוס היית ר. מצד שני, גם אין להאשים את אותה אשה שהיא חשבה שאם אין גברים אין בעיה.
שאלה: מוצאי יום כיפור: לאחר צום יום הכיפורים, בשעה 7:30, שיחקתי פינג פונג אם בן משפחה. האם מותר לעסוק בספורט במוצאי יום כיפור? האם יש חוקים שאוסרים על פעילויות לאחר שיום כיפור מסתיים? האם מותר הכל? האם בדיוק ב6:20 הדין נחתם ואז אני יכול לעסוק בפעילויות יומיומיות כמו מחשב אוכל ומוסיקה?
תשובה: לאחר הבדלה ניתן לאכול, לשחק במחשב וכד'.
שאלה: השתתפות דיירי קומת קרקע במעלית: אנו גרים בבנין בין 5 קומות קיימת מעלית בבנין ואנו צריכים לשלם עבור ביטוח (ביקורת שנתית) סך של כ-1700 ש"ח אחת לשלושה חודשים. שני דיירים שגרים בקומת הכניסה מסרבים להשתתף בהוצאה זו. מה הדין, והאם אפשר לחייבם משום דינא דמלכותא דינא?
תשובה: אפשר לחייב אותם מכיוון שזה נקרא רכוש משותף. כל מי שנכנס לגור בבניין משותף נכנס אדעתא דהכי שהוא משתתף בהוצאות של הרכוש המשותף וממילא ניתן להוציא ממנו גם בדין תורה.
שאלה: יום השנה לאבל: אבי נפטר ב- ט באב האחרון, והשנה הקרובה שנה מעוברת. ברצוני לדעת מתי יחול אזכרת 11 חודש ומתי תהיה אזכרת השנה? אשמח לקבל תשובה מפורטת עם הסברים.
תשובה: קדיש אומרים 11 חודש, כלומר, עד לט' בסיוון. האבלות נמשכת 12 חודש עד לט' בתמוז. הספרדים עולים לקבר בתום 12 חודש ואילו מנהג האשכנזים לעלות ביום השנה, כלומר, ט' באב.
שאלה: לצחצח שיניים בין בשר לחלב: אני שומר שש שעות בין בשר לחלב ושלוש שעות בין חלב לבשר. האם בנוסף לזמן שאני מחכה אני חייב גם לצחצח שיניים או שלא?
תשובה: בין חלב לבשר אין צריך להמתין כלל למעט אם אוכלים גבינות קשות מאוד שנדבקות לשיניים והטעם נמשך הרבה זמן ואז יש לחכות כמו בין בשר לחלב. אם אוכלים בשר מיד אחרי חלב יש לצחצח שיניים. באופן עקרוני, לאחר 6 שעות בין בשר לחלב או זמן מה בין חלב לבשר אין צריך לצחצח שיניים אלא אם כן נראה לך שנשארו חתיכות בשר או חלב.
שאלה: קידוש ביום כיפור לילד: ראיתי את תשובת הרה"ג דוב ליאור לשאלה בנוגע לקידוש לחולה שאוכל ביום הכיפורים. ושאלתי: האם גם ילד בגיל 9, פטור מקידוש ביום כיפור? הרי עבור הקטנים מדובר ביום חג ויש עבורם אפילו חיוב באכילה. וכאן מדובר בקטן שמבין. האם אין כאן עניין חינוכי לקדש?
תשובה: גם ילד בן 9 פטור מקידוש מכיוון שמדובר ביום שח לא חייבו בו סעודה.
שאלה: גילוח עם סכין לבעל זקן עבה: בעלי מתגלח עם סכין. אני יודעת שמבחינה הלכתית זה אסור אבל הוא טוען שמאוד קשה לו להתגלח עם מכונה ושהשערות שלו עבות מידי והמכונה לא מורידה אותם טוב. רציתי לדעת האם יש הקלות בעיניין הזה, ומה הסיבה שאסור להתגלח עם סכין?
תשובה: המקור לאיסור גילוח בסכין הוא מתורה: "ולא תשחית את פאת זקנך" (ויקרא יט, כז). המשנה במסכת מכות (פרק שלישי) כותבת שאיסור השחתת הזקן הוא בתער. הגמרא (מכות כא, א) מסבירה איך הדין נלמד מהתורה: "ופאת זקנם לא יגלחו" (ויקרא כא, ה) - יכול אפילו במספריים אסור? תלמוד לומר: "ולא תשחית את פאת זקנך" (פסוק זה נאמר בישראל והפסוק הקודם בכהנים ולמדו חכמים בגזרה שווה להשוות את הדינים  ובמספריים אין השחתה - רש"י). אם האיסור הוא השחתה, אז אולי גם אסור במכשירים כמו פינצטה, שמשחיתים את השיער? תלמוד לומר: "לא יגלחו". יוצא שמשניהם לומדים שהאיסור הוא במכשיר שמגלח על ידי השחתת השיער וזהו תער.  עד כאן מהגמרא  הרמב"ם בהלכות עבודה זרה, פרק י"ב, הלכה ז, מביא שהטעם הוא משום שכך היה מנהג עובדי עבודה זרה, להשחית את זקנם, ורצה הקב"ה להרחיק אותנו מכל דבר של עבודה זרה. אולם הטור (יורה דעה, סימן קפ"א) כותב על דבריו, שאין אנו צריכים לחפש טעמים שלא כתובים בתורה אלא עלינו לקיים את מצוות הקב"ה כגזרות של מלך. ועייני גם בספר החינוך מצווה רנ"ב. העולה מכך: גם מי שהשערות שלו עבות אסור לו להתגלח בתער. ויש היום מכונות גילוח טובות שמגלחות כל סוגי השיער, וכדאי להתייעץ על דגם המכונה עם רב הבקי בסוגי המכונות. פירוט הדינים נמצא בשולחן ערוך יורה דעה, סימן קפ"א.
שאלה: סוכה מתחת למרפסת באופן חלקי: סוכה שיש מרפסת מעליה אך היא מכסה חלק מהסוכה כך שבשאר הסוכה יש 3 דפנות ולפחות 7 על 7 טפחים שמעליהם אין כלום, האם צריך להקפיד שהמרפסת לא תהיה בכלל מעל הסוכה או שמותר עד 4 טפחים?
תשובה: מאחר ולסוכה יש שיעור מספיק לסוכה הרי שהיא כשרה. הדפנות של הסוכה יכולות להמשיך גם תחת התקרה אולם אסור לשבת או לישון מתחת לתקרה. אם אין מקום, הגברים יכולים לשת בסוכה והנשים תחת הגג.
שאלה: עטיפת נשים בטלית בזמן ברכת כהנים: בעת ברכת כהנים יש מתפללים שיוצאים מבית הכנסת לצורך עטיפת הנשים והבנות שלהם בטלית. האם זה ר ומה מקור המנהג?
תשובה: בספר הכוזרי מובא שברכת הכהנים עוברת לראש המשפחה וממנו נמשכת לבני משפחתו. ועל כן נהגו שבזמן הברכה עומדים הבנים ליד האב והוא עוטף אותם בטליתו או מניח ידו על ראשם. אבל אין זה ראוי שהאיש יכנס לעזרת נשים שיש בזה סרך של קלקול בזמן תפילה, וממילא הברכה באה מאת ד' ולא מידיו וטליתו של האבא.
שאלה: הפסקה של 5 דקות בתפילה: 1) האם בכל מקום כשאדם פוסק בתפילת העמידה - רק אם שהה לכולה צריך לחזור - אפילו אם פסק באמצע נושא? לדוגמא, בברכת אבות בהתחלה שאומר ברוך אתה ה (הפסקה של 5 דקות) אלוקינו (הפסקה של 5 דקות) ואלוקי אבותינו וכו, במצב כזה יוצא ידי חובה התפילה? 2) האם בפסוק ראשון של קריאת שמע גם יש דין כזה, לדוגמא, שאמר שמע ישראל ה (הפסקה של 5 דקות) אלוקינו (הפסקה של 5 דקות) ה אחד וכו, במצב כזה יוצא ידי חובת קריאת שמע מדאורייתא?
תשובה: 1) אם לוקח לו יותר מ-5 דקות לגמור את התפילה, יצא ידי חובת תפילה. 2) לפי הרא"ש גם בקריאת שמע דין זה קיים וכן בהלל וקריאת המגילה, כך פסק הרמ"א. לפי המחבר הדין של הפסקה שייך רק בתפילת עמידה.
שאלה: הנחה של אחרים: רציתי לדעת האם מותר להעביר זכויות של הנחות לחברים וכו.לדוג הורי עובדי מדינה שיכולים לקנות כרטיסים מוזלים. האם הם יכולים לקנות לי כרטיסים במחיר מוזל? כלומר להשתמש בזכות שלהם ולהעביר אותם אליי? הרי גם יש הגבלה להנחה ולא נראה שאכפת לנותני ההנחה אם מדובר ספציפית עליי או על הורי וכו כי אם כן היו רושמים את השם שלהם על הכרטיסים לדוג וכו? יש מקרים שאין להנחה הגבלה אלא לדוג חברות קבועה מקנה 7 הנחה אך יש מקומות כמו באתר הנ"ל שזה מוגבל למספר כרטיסים בשנה. בעיקרון האם דבר זה מותר? גם אם נאמר שהשימוש הינו אישי וכו? ולא ניתן להעברה. כי אם היא לא תשתמש נראה לי שהזכות שלה "תאבד". אני מדבר באופן כללי. האם מותר להנות מהנחה של אחר כולמר שאני אקנה יחד איתו יקבל הנחה ואז ישלם לו. אשמח אם הרב יבהיר לי אם מותר לי להנות ממועדון ההנחות. אני מעל גיל 21. ואם כן האם אוכל להשתמש בזה כדי לקנות גם לחברי (שנוכל ללכת ביחד וגם בזול.)
תשובה: את השאלה יש להפנות למעניקי ההנחות, כגון: המדינה, האם על דעת כן העניקו הנחות. אולי היועץ המשפטי יוכל לענות על כך.
שאלה: כשרות אצל תינוקות: יש לי תינוקת בת 4 חודשים היא החלה לאכול פעם ביום מרק בשרי, אך לעיתים לאחר כחצי שעה-שעה היא בוכה שהיא רעבה (מסרבת בכל תוקף לאכול עוד מרק) ורוצה רק בקבוק מטרנה-חלבי. האם מפאת גילה הרך ניתן לתת לתינוקת לאכול חלב לאחר בשר? אם לא, מה עלי לעשות?
תשובה: ילדים קטנים אינם צריכים להקפיד על המתנה בין בשר לחלב. אסור לתת לה חלב עם הבשר אולם לאחר ארוחה בשרית ניתן לתת לה מיד חלב ורק לוודא שהיא נקייה מבשר (גם בפה). מגיל שהם מתחילים להבין משמעות של זמן יש להרגיל אותם לחכות אבל אין צורך לשש שעות עד שהם גדולים ממש.
שאלה: י"ג מידות בשמחת תורה: האם בפתיחת ההיכל בשמחת תורה אשכנזים אומרים י"ג מידות כבכל יו"ט?
תשובה: יש בכך מנהגים שונים. כמדומני שהמנהג הרווח הוא לומר, ועיין בהליכות שלמה (כרך תפילה) שהרב שלמה זלמן אויערבך זצ"ל הורה לא לומר. הרב יאיר וסרטיל הרב יאיר וסרטיל
שאלה: להשתמש בפרגולה בשביל הסוכה: יש לי פרגולה בחצר, מעץ. אפשר להשתמש בה כסוכה? במקום לבנות סוכה חדשה לגמרי. לשים את הסככה של הענפים, את הבד מסביב ולעשות מזה סוכה.
תשובה: אפשר להשתמש בפרגולה מעץ. קודם עליך לשים את הדפנות (אם אתה שם בד והפרגולה פתוחה, כדאי גם לדאוג ללבוד) ואחר כך את הסכך.
שאלה: סרטים : אני בת 20. לאחרונה נתקלתי בחוברת-"במחשבה שניה"-שמדברת על כך שמחשב הוא השטן, כך גם האינטרנט וסרטים. בקיצור כל האיזור הזה. וזה אסור מחמת "קדושים תהיו" ו"לא תתורו". הנה חלק מציטוטי החוברת על סרטים מצוירים: ".יושב לו גוי טמא כשבראשו גנרטור של רפש וזוהמה.ומצייר תמונות של חיות המדברות כאנשים ועושות דברים מושחתים.דרך הסרטים המצויירים הצליח השטן להחדיר את כל התמונות הגויות, האלימות, התאווה והליצנות עד להריסת ורמיסת כל הצניעות, העדינות וטוהר המידות" בהמשך החוברת מצולמות כל מיני מודעות שאוסרות כל חיבור לאינטרנט (אפילו כשר) וכן צפייה בסרטים אפילו כשרים גם לנשים ולילדים. אישית אני לא בעד אינטרנט לא חסום, וסרטים לא טובים, אבל למה הם כותבים שאסור אפילו נקיים? הציטוטים מועתקים בדיוק כפי שנכתבו. ניסיתי להעביר את המסר שאני הבנתי. אני מאוד אוהבת סרטים מצויירים, ולאחר קריאת החוברת אני מרגישה ממש רע (גם שאלתי רב אם מותר לבנות לראות והוא אמר שכן מבחינה הלכתית, אפילו סרטים עם אהבה (כמובן בצורה ראויה לילדים)). הבנתי שצריך לכוון כל דבר לשם שמים, וכך אני משתדלת לעשות כשאני רוצה לצפות. האם יש בעיה בכל שאני רואה סרטים מצויירים? יש לציין שאני באה מרקע מבית שהתחזק להיות חרדי אך פשרני. אני אישית מגדירה את עצמי חרדית ולומדת במוסד חרדי.
תשובה: יש קהילות שהרבנים ומנהיגי הציבור החרימו ואסרו על הכנסת אינטרנט מכל סוג שהוא. מי ששיך לקהילה כזאת ישמע בקול הרבנים. במקומות אחרים יש לעשות חסימה ראויה, כגון: אינטרנט רימון. אישה אין לה איסור ביטול תורה ויכולה להסתכל לצורך הנאתה אולם רק כשהסרטים נקיים ברמה שאת מוכנה להראות את מה שאת רואה לחברות שלך.
שאלה: קידוש על מיץ ענבים: אני מורה בבית ספר והיום תלמיד הגיע אליי בטענה שקידוש על מיץ תירוש איננו מוציא מידי חובה. בביתי מאז ומעולם קידשו במיץ תירוש (אפילו ארבע כוסות בפסח) אבל הבטחתי לו לבדוק את הנושא ואם אפשר למצוא פסק הלכה המתיר אוסר על קידוש במיץ ענבים. האם אכן צדקתי או שמה הוא צדק?
תשובה: וודאי שיוצאים ידי חובה בקידוש על מיץ ענבים. גם בתלמוד מוזכר - "אמר רבא, סוחט אדם אשכול ענבים ואומר עליו קידוש היום". יש מי שטוען, שבליל הסדר צריך דווקא יין אבל רוב הפוסקים לא קיבלו זאת.
שאלה: כשרות וודקה נואג: קניתי מהדיוטי פרי וודקה נואג מיוצרת בצרפת ועליה הסמל של גריי גוס. הוודקה היא וודקה לבנה. ללא טעם. מבית גריי גוס. אך יותר זולה. 15 דולר. האם היא כשרה?
תשובה: הוודקה אינה כשרה.
שאלה: ת החזרי נסיעות ע"י שני מעבידים: אני מורה בבית ספר בעיר הסמוכה למקום מגוריי. לכן כל שבוע, במשך ארבעה ימים, אני נוסעת באוטובוס הלוך- חזור. משכורתי מחולקת לשניים - חלק מהשעות משלומות ע"י העיריה המקומית וחלק מהשעות משלומות ע"י משרד החינוך (והשעות האלה מעורבבות בימים- ז"א כל יום שאני מגיעה- חלק מהשעות הן של משרד החינוך וחלק מהשעות הן של העיריה, אין ימים נפרדים לשעות של משרד החינוך וימים נפרדים לשעות העיריה). כאשר חתמתי על חוזים במשרד החינוך ובעיריה המקומית, בכל אחד מהמקומות שאלו אותי כמה עולה לי הנסיעה בכל יום ע"מ לשלם לי החזר נסיעות (הם יביאו לי כסף לחופשי חודשי) ויוצא מכך ששני מקומות ישלמו לי על אותן נסיעות (כי בכל יום אני נוסעת גם בשביל לעבוד שעות עיריה וגם לעבוד שעות משרד החינוך)- האם זה מותר? אם לא, מה עליי לעשות?
תשובה: מי שהתחייב לזון את בת אשתו חייב לשלם עבור מזונותיה אפילו אם האם התחתנה אחר כך עם מישהו אחר שגם הוא התחייב לשלם את מזונותיה. במקרה כזה גם הראשון וגם השני חייבים בת מזונותיה למרות שיש לבת מימון כפול (מאחד היא תקבל מזונות ומהשני דמי מזונות), אלא אם כן הוא אמר בפירוש בעת שהוא התחייב שהוא מתחייב בתנאי שלא יהיה לה עוד מימון (כתובות קא:, שו"ע אה"ע קיד,ט-יא). על פי החוק המעביד חייב לשלם לעובד שלו דמי נסיעה, ומכיוון שבחוק לא מצויין בפירוש שהמעביד לא מחוייב כאשר יש לעובד מימון אחר אזי כל מעביד חייב לשלם ת מלא על נסיעות העובד למרות שיש מימון כפול. במקרה שבו הסכום המשולם על ידי המעביד הוא יותר מהסכום בו הוא מחוייב על פי החוק, אזי יש להסתכל בחוזה העבודה ולראות אם יש החרגה של מימון נסיעות כפול, במקרה בו אין החרגה כזאת אזי המעביד מחוייב בת הנסיעות למרות שיש לעובד מימון נוסף. עייני עוד בתחומין כרך יט עמ' 271 במאמרו של הרב זלמן נחמיה גולדברג. הרב יואל פתאל